Katri Manninen

Katri Johanna Manninen (s. 9. tammikuuta 1975 Mäntsälä) on suomalainen kirjailija, tv- ja elokuvakäsikirjoittaja ja henkinen valmentaja. == Elämä == Manninen valmistui ylioppilaaksi Mäntsälän lukiosta vuonna 1994. Hän aloitti kirjailijanuransa 18-vuotiaana kirjoittamalla vaihto-oppilasvuodestaan nuortendekkarin Vaihto vaaraan (1994) yhdessä äitinsä, kirjailija Kirsti Mannisen kanssa. Vuonna 1995 ilmestyi nuortendekkari Kohtalokkaat kotibileet yhdessä sisaren Mari Mannisen kanssa. Sitä seurasivat nuorille suunnatut rakkausromaanit Sikabileet (1996), Megakesä (1997), Bittitiikeri (1998) ja Supersivari (1999). Vuonna 1998 Manninen aloitti käsikirjoittajaopinnot Taideteollisen korkeakoulun elokuva- ja lavastustaiteen osastolla. Hän valmistui taiteen maisteriksi vuonna 2005. Vuosina 1998–1999 hän oli Salatut elämät -televisiosarjan dialogikirjoittaja. Manninen käsikirjoitti televisiosarjan Benner & Benner (2001–2002) yhdessä Kirsti Mannisen kanssa. Manninen jatkoi yhteistyötä äitinsä kanssa vuonna 2002 Kotikatu- televisiosarjan parissa Johanna Sinisalon sijaisina yhdeksän jakson ajan. Samana kesänä hän konsultoi Kuutamolla-elokuvan käsikirjoittamista, minkä jälkeen elokuvan tuottaja Jarkko Hentula pyysi häntä kirjoittamaan FC Venus -elokuvaa yhdessä Outi Keskevaarin kanssa. Hän on käsikirjoittanut myös Laura- ja Laura kesäleirillä -nuortensarjat Tuija Lehtisen kirjojen pohjalta vuosina 2003 ja 2004 ja sarjan Rajametsän tarinoita (2004) yhdessä Antti Pesosen kanssa. Vuonna 2003 Manninen alkoi pitää laihdutusblogia. Projektin pohjalta syntyivät tietokirjat Sinä onnistut – Pysyvän painonpudotuksen salaisuudet ja Sinä onnistut – Tehokiinteytys, jotka Manninen kirjoitti yhdessä Eija Holmalan ja Patrik Borgin kanssa. Vuonna 2005 Manninen sairastui loppuunpalamiseen ja sitä seuranneeseen masennukseen. Hän kertoo toipumisprosessin aikana oppimistaan asioista kirjassaan Minä onnistun. Vuonna 2012 Manninen opiskeli Los Angelesissa Michael Neillin Supercoach Academyssa elämänmuutosvalmentajaksi. Mannisella on neljä sisarusta, joihin lukeutuvat musiikkivideo-ohjaaja Kusti Manninen ja muusikko Jaakko Manninen. Manninen asuu kahden poikansa ja heidän isänsä kanssa eteläisessä Mäntsälässä. == Tuotanto == Nuortenkirjat (kustantaja WSOY) * Vaihto vaaraan (1994, yhdessä Kirsti Mannisen kanssa) * Kohtalokkaat kotibileet (1995, yhdessä Mari Mannisen kanssa) * Sikabileet (1996) * Megakesä (1997) * Bittitiikeri (1998) * * Bestikset leirikoulussa (2000) * Parivaljakko-sarja, yhdessä Nanne Korpivaaran kanssa ** Tuontihevosen arvoitus (1999) ** Valkoinen suomenhevonen (2000) ** Jännittävä Joulu (2000) ** Kuutamoratsastajat (2001) ** Seikkailu Alpeilla (2002) * Salatut elämät -kirjat ** Miia & Saku (2000) ** Siljan jenkkivuosi (2001) ** Kallen inttivuosi (2001) ** Aamun uudet kuviot (2001) ** Saku ja suuri suru (2002) Romaanit * Benner & Benner: Siljan tarina (2002) * FC Venus: Anna ja Pete (2005) * Loma Losissa (2008) * Kesä Kaliforniassa (2009) Painonhallinta- ja elämäntapaoppaat * Sinä onnistut: Pysyvän painonpudotuksen salaisuudet (2003) * Sinä onnistut: Tehokiinteytys (2004) * Luksusmuija saa mitä haluaa (2006), yhdessä Sanna Stellanin kanssa * Luksusmuija ja seuraelämän salat (2006), yhdessä Sanna Stellanin kanssa * Luksusmuija matkustaa (2007), yhdessä Sanna Stellanin kanssa * Televisiosarjat * Salatut elämät (1998–1999) * Benner & Benner (2001–2002) * Kotikatu (2002) * Laura (2003) * Laura kesäleirillä (2004) * Rajametsän tarinoita (2004) * Lukio (2008) * Villa Helena (2012) * Nyt tai ei koskaan (2015, myös ohjaus) Elokuvat * FC Venus (2005), käsikirjoitus yhdessä Outi Keskevaarin kanssa * Veijarit (2010), käsikirjoitus * Ella ja Aleksi – Yllätyssynttärit (2011), käsikirjoitus * Hulluna Saraan (2012), käsikirjoitus yhdessä Samuli Valkaman kanssa ==Lähteet== ==Aiheesta muualla== * Katri Mannisen verkkosivut * Kutri.net Luokka:Suomalaiset kirjailijat Luokka:Suomalaiset televisiokäsikirjoittajat Luokka:Suomalaiset elokuvakäsikirjoittajat Luokka:Vuonna 1975 syntyneet Luokka:Elävät henkilöt